ROMÂNIA                                                                                                                                                           
JUDEŢUL CĂLĂRAŞI                                                                                                               
CONSILIUL JUDEŢEAN CĂLĂRAŞI
HOTĂRÂRE
privind aprobarea proiectelor care vor beneficia de finanţări nerambursabile, 
din bugetul propriu al Județului Călăraşi, pentru proiecte din cadrul programelor sportive
 desfășurate de cluburile sportive  de drept public şi privat, 
în baza Legii nr. 69/2000 a educaţiei fizice şi sportului
Consiliul Judeţean Călăraşi, întrunit în şedinţa ordinară din 30.06.2026,

Având în vedere:

-  raportul comun al Direcției Economice, Direcției Dezvoltare, Tehnică și Relații Externe și Direcției Juridice și Administrație Publică, înregistrat sub nr. 10646 din 29.06.2026;
- avizul Comisiei pentru Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;

- avizul Comisiei pentru Activităţi Ştiinţifice, Învăţământ, Sănătate, Cultură, Culte, Protecţie Socială, Sportive şi de Agrement;
- Hotărârea Consiliului Județean Călărași privind aprobarea bugetului Județului Călărași pe anul 2026 și a estimărilor pentru anii 2027-2029 nr. 83 din 28.04.2026; 

- Hotărârea Consiliului Județean Călărași pentru aprobarea Procedurii privind acordarea de finanţări nerambursabile, din bugetul propriu al Județului Călăraşi, pentru proiecte din cadrul programelor sportive desfășurate de cluburile sportive de drept public şi privat, în baza Legii nr. 69/2000 a educaţiei fizice şi sportului nr. 111 din 28.05.2026;

- prevederile art. 181 alin. (2) pct. a), art. 671 alin. (3), art. 69 alin. (1) şi (2) din Legea educaţiei fizice şi sportului nr. 69/2000, cu modificările şi completările ulterioare;

- prevederile art. 54 alin. (1) din Regulamentul de punere în aplicare a dispozițiilor Legii educaţiei fizice şi sportului nr. 69/2000, aprobat prin Hotărârea Guvernului nr. 884/2001, cu modificările şi completările ulterioare;

- prevederile Capitolului IV din Normele financiare pentru activitatea sportivă, aprobate prin Hotărârea Guvernului nr. 1447/2007, cu modificările şi completările ulterioare;

- raportul procedurii Comisiei de evaluare privind propunerile de proiecte depuse în baza Legii nr. 69/2000, pentru atribuirea contractelor de finanțare nerambursabilă de la bugetul propriu al județului Călărași nr. 10589 din 25.06.2026;
- prevederile art. 5 alin. (3) şi art. 14 alin. (2) - (4) din Legea nr. 273/2006 privind finanțele publice locale, cu modificările şi completările ulterioare; 

- prevederile art. 2 – 6 din Ordinul ministrului tineretului şi sportului nr. 664/2018 privind finanţarea din fonduri publice a proiectelor şi programelor sportive, cu modificările şi completările ulterioare;

- prevederile art. 173 alin. (1) lit. d) lit. f) şi alin. (5) lit. f) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare.

În temeiul 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare,
HOTĂRĂŞTE:
      Art. 1. – Se aprobă proiectul care va beneficia de finanțare nerambursabilă din bugetul județului Călărași în anul 2026 şi atribuirea contractului, potrivit Anexei nr. 2 din Hotărârea nr. 111 din 28.05.2026, pentru aprobarea Procedurii privind acordarea de finanţări nerambursabile, din bugetul propriu al Județului Călăraşi, pentru proiecte din cadrul programelor sportive desfășurate de cluburile sportive de drept public şi privat, în baza Legii nr. 69/2000 a educaţiei fizice şi sportului, respectiv Proiectul „PROGRAM DE SUSȚINERE, FUNCȚIONARE ȘI PERFORMANȚĂ SPORTIVĂ A CLUBLUI DE FOTBAL DUNĂREA 2005 CĂLĂRAȘI” propus de către Asociația Fotbal Club Dunărea 2005 Călărași care a fost admis cu 60 de puncte în vederea obținerii sumei de 3.500.000 lei de la bugetul județului Călărași pentru activități sportive de performanță pentru anul competițional 2026-2027, defalcat astfel: 1.750.000 lei de la 01.07.2026 până la 31.12.2026 și 1.750.000 lei de la 01.01.2027 până la 30.06.2027.
Art. 2. – (1) Comisia de monitorizare a contractelor de finanțare, din bugetul județului Călărași, pentru activități nonprofit de interes general, constituită prin Dispoziția Președintelui Consiliului Judeţean Călăraşi nr. 331 din 09.08.2024, va duce la îndeplinire prevederile prezentei hotărâri.
  
          (2) Secretarul General al Judeţului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter normativ: Prefectului Județului Călărași, Președintelui Consiliului Județean Călărași şi Președintelui Comisiei menționate la alineatul (1): doamna Sandra ROŞCA.
  PREŞEDINTE,

ec. Vasile ILIUȚĂ

                     
                                                       CONTRASEMNEAZĂ,                                                 

                                                                                                                      SECRETARUL GENERAL AL JUDEŢULUI, 

   



                                                                                Anca-Mirela ȘTEFĂNESCU
Nr. 159  


Adoptată la Călăraşi,

Astăzi  30.06.2026,

Redactată de Cons. jur., 
Alin-Cristian Gheorghe în 3 exemplare.
